钦定古今图书集成/明伦汇编/家范典/第015卷 > 春秋四传 > 《葬许悼公》
## 钦定古今图书集成/明伦汇编/家范典/第015卷 > 春秋四传 > 《葬许悼公》

《春秋》昭公十有九年“冬，葬许悼公。”

《公羊传》：贼未讨，何以书葬？不成乎弑也。曷为不成乎
弑？止进药而药杀也。止进药而药杀，则何为加弑焉
耳？讥子道之不尽也。其讥子道之不尽奈何？曰：乐正
子春之视疾也，复加一饭则脱然愈，复损一饭则脱
然愈，复加一衣则脱然愈，复损一衣则脱然愈，止进
药而药杀，是以君子加弑焉尔。曰“许世子止弑其君
买”，是君子之听止也；“葬许悼公”，是君子之赦止也。《赦
止》者，《免止》之罪辞也。

《穀梁传》日：“卒时葬不使，止为弑父也。”曰：“子既生，不免
乎水火，母之罪也。羁丱成童，不就师傅，父之罪也。就
师学问无方，心志不通，身之罪也。心志既通而名誉
不闻，友之罪也。名誉既闻，有司不举，有司之罪也。有
司举之，王者不用，王者之过也。许世子不知尝药，累
及许君也。”

胡传何以书葬？《穀梁子》曰：“不使止为弑父也。”观止自
责，可谓有过人之质矣，乃至以弑君获罪，此为人臣
子而不知《春秋》之义者也。古者太子自其初生固举
以礼，有司端冕，见之南郊，过阙则下，过庙则趋，为赤
子而其教已有齐肃敬慎之端矣。此《春秋》训臣子除
恶于微、积善于早之意也。

〈大全〉范氏曰：“许君不授子以师傅，使不识尝药之义，故累及之。”